**ΤΡΟΠΟΣ ΥΠΟΒΟΛΗΣ ΔΗΛΩΣΕΩΝ ΠΕΡΙΟΥΣΙΑΚΗΣ ΚΑΤΑΣΤΑΣΗΣ**

Η ΔΗΛΩΣΗ ΠΕΡΙΟΥΣΙΑΚΗΣ ΚΑΤΑΣΤΑΣΗΣ ΤΩΝ ΥΠΑΛΛΗΛΩΝ ΚΑΙ ΤΩΝ ΠΡΟΣΩΠΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ28 ΠΑΡ. 1 ΤΟΥ Υ.Κ. ΥΠΟΒΑΛΛΕΤΑΙ ΣΤΑ ΕΝΤΥΠΑ ΥΠΟΔΕΙΓΜΑΤΑ ΠΟΥ ΕΧΟΥΝ ΑΠΟΣΤΑΛΕΙ, ΩΣ ΕΞΗΣ:

**Α)** ΠΡΩΤΟΤΥΠΟ ΤΗΣ ΔΗΛΩΣΗΣ ΠΕΡΙΟΥΣΙΑΚΗΣ ΚΑΤΑΣΤΑΣΗΣ ΤΟΥ ΙΔΙΟΥ ΚΑΙ ΤΩΝ ΠΡΟΣΩΠΩΝ ΤΟΥ ΑΝΩΤΕΡΩ ΑΡΘΡΟΥ ΠΛΗΡΩΣ ΣΥΜΠΛΗΡΩΜΕΝΟ ΚΑΙ ΥΠΟΓΕΓΡΑΜΜΕΝΟ. ΣΤΟ ΑΝΩ ΔΕΞΙΟ ΑΚΡΟ ΤΗΣ ΠΡΩΤΗΣ ΣΕΛΙΔΑΣ ΑΝΑΓΡΑΦΕΤΑΙ Ο ΑΦΜ ΤΟΥ ΥΠΑΛΛΗΛΟΥ, ΕΝΩ ΣΤΟ ΑΝΩ ΑΡΙΣΤΕΡΟ ΑΚΡΟ Η ΗΜΕΡΟΜΗΝΙΑ ΕΝΑΡΞΗΣ ΤΗΣ ΥΠΑΛΛΗΛΙΚΗΣ ΣΧΕΣΗΣ ΜΕ ΤΟ ΔΗΜΟΣΙΟ. ΣΤΗ ΣΥΝΕΧΕΙΑ ΕΣΩΚΛΕΙΕΤΑΙ ΣΕ ΦΑΚΕΛΟ ΑΠΟ ΤΟΝ ΥΠΑΛΛΗΛΟ, ΣΤΟΝ ΟΠΟΙΟ ΑΝΑΓΡΑΦΕΤΑΙ ΤΟ ΟΝΟΜΑΤΕΠΩΝΥΜΟ ΤΟΥ ΥΠΑΛΛΗΛΟΥ, Η ΥΠΗΡΕΣΙΑ ΤΟΥ ΚΑΙ Η ΕΝΔΕΙΞΗ **(ΠΡΩΤΟΤΥΠΗ ΔΗΛΩΣΗ ΠΕΡΙΟΥΣΙΑΚΗΣ ΚΑΤΑΣΤΑΣΗΣ)** ΚΑΙ ΠΑΡΑΔΙΔΕΤΑΙ ΜΑΖΙ ΜΕ ΤΗΝ ΥΠΕΥΘΥΝΗ ΔΗΛΩΣΗ ΤΟΥ Ν. 1599/86 ΣΤΗΝ ΑΡΜΟΔΙΑ ΥΠΗΡΕΣΙΑ ΔΙΟΙΚΗΤΙΚΟΥ (ΠΡΟΣΩΠΙΚΟΥ).

**Β)** ΦΩΤΟΑΝΤΙΓΡΑΦΟ ΤΗΣ ΑΝΩΤΕΡΩ ΔΗΛΩΣΕΩΣ, ΣΤΟ ΟΠΟΙΟ ΔΕΝ ΘΑ ΦΑΙΝΟΝΤΑΙ ΤΑ ΣΤΟΙΧΕΙΑ ΤΩΝ ΔΗΛΟΥΝΤΩΝ ΠΡΟΣΩΠΩΝ (ΟΝΟΜΑΤΕΠΩΝΥΜΑ, Δ/ΝΣΕΙΣ), ΟΥΤΕ ΟΙ ΥΠΟΓΡΑΦΕΣ, ΠΑΡΑ ΜΟΝΟ ΤΑ ΠΕΡΙΟΥΣΙΑΚΑ ΣΤΟΙΧΕΙΑ, Ο ΚΩΔΙΚΟΣ (ΑΦΜ) ΚΑΙ ΤΟ ΕΤΟΣ ΕΝΑΡΞΗΣ ΤΗΣ ΥΠΑΛΛΗΛΙΚΗΣ ΣΧΕΣΗΣ. ΕΣΩΚΛΕΙΕΤΑΙ ΕΠΙΣΗΣ ΣΕ ΕΝΑ ΔΕΥΤΕΡΟ ΦΑΚΕΛΟ, ΣΤΟΝ ΟΠΟΙΟ, ΑΝΑΓΡΑΦΕΤΑΙ ΑΠΟ ΤΟΝ ΥΠΑΛΛΗΛΟ ΜΟΝΟ Η ΕΝΔΕΙΞΗ

**«ΑΝΤΙΓΡΑΦΟ ΔΗΛΩΣΗΣ ΠΕΡΙΟΥΣΙΑΚΗΣ ΚΑΤΑΣΤΑΣΗΣ»** ΚΑΙ ΤΟ ΑΦΜ.